SARL-NUUS SONDAG 10 Februarie 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 
WAT HET VAN AL DIE JONG AMATEURS GEWORD? 


EERSTE SLIMFOON GEFUNDEERDE NANOSAT WORD AAN DIE EINDE 
VAN FEBRUARIE GELANSEER 


VSA LIG UITVOERBEPERKINGS OP SATELLIETE 
`n VELDTOG VIR HOËR KRAG OP BHF 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


WAT HET VAN AL DIE JONG AMATEURS GEWORD? 


Dat daar nie 'n enkele reaksie op verlede week se berig was nie laat mens vermoed 
daar is glad nie meer jong amateurs in Suid-Afrika nie! Hier is dan 'n herhaling 
van die berig: 


Die SARL beplan `n spesiale aktiwiteit tussen (09:00 en 10:00 op Saterdag 
23 Februarie om die 2013 Jeugnaelloop te vier wat van 10:00 tot 12:00 SAT 
plaasvind, maar om dit te doen word u stemme benodig. Julle jong radioa- 
mateurs moet ons vertel waarom julle radioamateurs geword het en hoe julle 
amateurradio geniet. Vertel ons wat 'koel' is omtrent amateurradio. 


Die SARL sal van 13 tot 16 Februarie klankopnames maak. Stuur u besonder- 
hede en telefoonnommer aan youth@sarl.org.za en laat ons weet watter van die 
aande tussen 20:00 en 21:00 u vir `n opname beskikbaar sal wees. Klubvoorsit- 
ters moenie toelaat dat u klub in die koue gelaat sal word nie. Moedig u jong 
lede aan om hulle passie met ons te deel. 


EERSTE SLIMFOON GEFUNDEERDE NANOSAT WORD AAN DIE EINDE 
VAN FEBRUARIE GELANSEER 


Surrey Space Technology Limited sal die eerste van n reeks kubussatelliete wat 
gefundeer is op slimfone aan die einde van Februarie lanseer, die eerste een, 
genaamd STRAND, van n lang reeks nanosatelliete. STRaND is die akroniem 
vir Surrey Training, Research and Nanosatellite Demonstration. Die program 


word beoog as n langtermyn ooreenkoms tussen die ruimtemaatskappy SSTL en 
akademiese navorsers aan die Surrey Ruimtesentrum (SSO). 


Die SSTL werknemers en die SSC navorsers, wat by die STRaND program 
betrokke is, is almal vrywilligers. Dit is n voorvereiste van die program dat 
hierdie vrywilligers hulle eie tyd (soos etenstye) vir die STRaND aktiwiteite sal 
gebruik. Die projek het geen begroting vir personeel nie en is daarom totaal 
van vrywilligers afhanklik. 


Die innoverende amateurradio STRaND-1 kubussatelliet beplan om n Nexus 
Android slimfoon die ruimte in te neem om die lewensvatbaarheid van die 
gebruik van goedkoop slimfoonelektronika vir die beheer van n ruimtetuig te 
demonstreer. n Sagteware gefundeerde stemnabootser om hulde te bring aan 
die UOSAT familie satelliete OSCAR 9 en 11, wat gedurende die tagtiger jare 
gelanseer is, sal ingesluit word. n Amateurradio AX.25 pakketradio afwaartse 
skakel op 437,575 MHZ sal teen 9k6 of 19k?2 gps opereer. 


VSA LIG UITVOERBEPERKINGS OP SATELLIETE 


Luidens n ander ruimte verwante berig het die VSA Kongres gedurende laat 
Desember die verbod op die uitvoer van satelliete teruggetrek en geteken deur 
President Obama in wetgewing vervat. Hierdie vorige wetgewing het effektief 
die internasionale samewerking vir die bou van amateursatelliete verhoed. 


Onder die ou wetgewing is satelliete en hulle onderdele beskou as wapentuig 
en die uitvoer daarvan na ander lande geweldig beperk. Dit het effektief die 
samewerking van amateursatellietorganisasies in verskillende lande onmoontlik 
gemaak. 'n Voorbeeld hiervan is die laaste groot amateursatelliet Fase 3D wat 
gesamentlik deur AMSAT-groepe in die VSA, Duitsland en ander lande gebou 
is voordat die internasionale samwerkingsooreenkoms daargestel is. 


Die nuwe wetgewing beperk slegs satellietuitvoere na Sjina, Noord-Korea en 
lande wat as staatsbefondsers vir terrorisme geidentifiseer is sowel as die wat 
aan `n handelsverbod onderwerp is. `n Aanbeveling van die Departement Staat 
en Verdediging het uitgewys dat die ou wet die vermoë van Amerikaanse satelli- 
etvervaardigers om met internasionale vennote saam te werk benadeel. Hierdie 
verwikkeling skep dan ook vir SA AMSAT die geleentheid om toegang te kry 
tot lanseringsgeleenthede in die VSA. 


'n MISTERIE VAN DIE SONNESTELSEL ONTRAFEL 


Volgens `n groep sterrekundiges kan hulle nou verklaar waarom partikels van 
binne die sonnestelsel weerkaats van n sogenaamde band energiegrens en dan 
as gevolg daarvan neutrale atome van die botsingsstroom binnewaarts na die 
son reflekteer. Hulle beweer dat dit veroorsaak word deur n eienaardige band 
energie wat rondom die totale sonnestelsel kleef en dan n tipe energieveld skep 
wat partikels binnetoe dwing. Hierdie energieband is vir die eerste keer deur 
NASA se “Interstellar Boundary Explorer” of IBEX-sending waargeneem. 


Sedert daardie data na die aarde teruggestuur is het sterrekundiges en weten- 


skaplikes reg rondom die wêreld probeer om die bron van daardie grens te iden- 
tifiseer en te verklaar waarom partikels skynbaar na die Son teruggedryf word. 


In n artikel wat deur die Astrofisiese Joernaal gepubliseer is het `n groep ster- 
rekundiges onder leiding van Dr Nathan Schwadron aan die Universiteit van 
New Hampshire die sogenaamde retensieteorie voorgestel. Hiermee word vir die 
eerste keer die sleutelwaarneming van die band se wydte verklaar. Volgens die 
teorie bestaan die misterieuse band in n gebied waar neutrale waterstof atome 
van die sonwind `n lokale magnetiese veld van die sterrestelsel ontmoet. As 
gevolg hiervan word neutrale atome wat nie deur magnetiese velde beinvloed 
word nie, gelaaide ione wat dan vinnig rondom magnetiese veldlyne begin wen- 
tel. Die gevolg hiervan is dan dat hierdie ione na die son teruggekaats word. 


Alhoewel hierdie laaste teorie nie die eerste is wat n verklaring vir die galaktiese 
raaisel aanbied nie, verskaf Schwadron se hipotese `n verklaring vir 'n belangrike 
sleutel wat deur ander navorsers oor die hoof gesien is. Dit is naamlik dat die 
vinnige rotasie golwe of vibrasies in die magnetiese veld veroorsaak en dat die 
gelaaide ione dan fisies vasgevang is in `n gebied deur hierdie golwe. Dit lei dan 
tot die vermenigvuldiging van ioondigtheid en produseer die breër band wat 
waargeneem word. 


Die resultaat van Schwadron se teorie is dat dit sterrekundiges 'n beter begrip 
kan bied van hoe die sonnestelsel met interstellulere ruimte in interaksie is. Dit 
kan ook insig gee in die magnetiese velde van die intersellulêre medium wat 
volgens sterrekundiges steeds n groot misterie bly. 


`n VELDTOG VIR HOËR KRAG OP BOE 


Verlede jaar was daar baie opwinding aangaande die versoek vir die verhoging 
van RF-krag van 400 W na 1 500 W, soos alreeds deur radioamateurs in verskeie 
ander lande gebruik word. Hierdie saak is tans onder bespreking tussen die 
SARL en OKOSA. 


Hoër krag sal baie voordelig wees vir bedryf op die BHF-bande soos 50 en 
144 MHZ. Swak tropostrooiingseine met OSB word dikwels landwyd bedags en 
snags op hierdie bande waargeneem. 'Toetse gedoen tussen die Kaapse stasie 
ZSINAZ en ZS2FM in Port Elizabeth op 50 MHz, het getoon dat `n 100 W sein 
net bokant die ruisdrumpel is, maar duidelik verstaanbaar geraak het toe die 
krag na 400 W verhoog is. Dink net hoe `n tropostrooiingsein sal verbeter met 
'n viervoudige verhoging; dit sal meeste van die tyd landswye kommunikasie 
moontlik maak en met ander bedryfsmodusse sal dit nog beter wees. 


Die 144 MHz band sal die meeste bevoordeel word gedurende tropostrooiing 
en DX-kontakte tussen Suid-Afrika en Brasilië en/of Australië moontlik maak. 
Hoëkrag, soliede staat liniëre versterkers werk op 50 V en is nie lewensgevaarlik 
nie. Verder is die “groot vervoerband' `n massiewe stroom van warm plasma 
op die son en verlaag dit sonaktiwiteit sowel as F2-voortplanting. NASA voor- 
spel dat hierdie verlaging kan beteken dat die piek van sonsiklus 25, wat teen 
ongeveer 2025 behoort te gebeur, van die laagste in eeue kan wees. 


'n Hartlike welkom aan die volgende 5 radioamateurs as lede van die SARL: 
Richard Whiteway - ZR6WR; Gideon Joubert - ZS6GFJ; Gerhard Gericke - 
ZSL1057; Richard Bigwood - ZS6BYD. 


Ons vertrou dat julle `n lang en aangename verbintenis met die SARL sal geniet. 
Die SARL se ledetal staan tans op 1 684! 
KLUBAFFILIASIE 


Verlede week het nog `n klub by die SARL geaffilieer. Ons verwelkom die Suther- 
land Amateurradioklub, ZS30BS. Die totale aantal geaffilieerde klubs is nou 34. 


Indien jy in die Sutherland/Fraserburg omgewing op reis is, luister uit vir `n 
nuwe herhaler wat nou op 'n eksperimentele basis operasioneel is op 145,600 
MHGZ smalband FM en 'n 88,5 H7 subtoon benodig. Gee asb. die Sutherland 
amateurs `n roep. 


Om `n volledige lys van geaffilieerde klubs te siene te kry, gaan na die SARL se 
webwerf en klik op “Club Talk”. 


UITSLAE VAN DIE @RP-KOMPETISIE VAN 26 JANUARIE 


Daar was 119 deelnemers aan die kompetisie maar die kompetisiekomitee het 
slegs 18 inskrywings ontvang. Dit is `n groot jammerte dat nie meer logstate 
ontvang is nie. 


Francois Reyneke, ZUGFR, 12 jaar oud, het aan sy eerste kopetisie deelgeneem 
en het uitermate goed gevaar deur 11de te kom. Francois, hou so aan en ons 
sien jou in die volgende kompetisie. 

Die uitslae is: 1ste - ZS2PE - 546 punte 2de - ZS2ACP - 456 punte 3de - ZS4JAN 
- 448 punte 


Geluk aan die wenner en baie dankie aan diegene wat logstate ingestuur het. 
RAE-KURSUS 


Die Oos Rand Klub begin met RAFE klasse vir die Mei 2013 eksamen op die 
19de Februarie om 18:00 by Arrowe Park, Ebenezer Straat, Benoni. Diegene 
wat geintreseerd is om die klasse by te woon, moet Elize kontak by 073 49 
6642. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak nog steeds 
laag tot baie laag gaan wees. Al die sigbare sonvlekke is tans stabiel. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 45. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge gaan smiddae oor daglig paaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 10 Februarie Vandag, laaste geleentheid om 
nog aan die SARL se Nasionale Velddag deel te neem.. 15 Februarie Sluit- 
ingsdatum vir insending van nominasies vir die SARL-toekennings aan secre- 
tary@sarl.org.za. 23 Februarie SARL se Jeugnaelloop 10:00 tot 12:00 SAT en 
'n spesiale aanbieding beginnende om (09:00. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. 'n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday@sarl.org.za. 


Sentech voorsien die uitsendings op die nie-amateurfrekwensies. 


Die SARL-NUUSSPAN wens al ons luisteraars en intekenare `n voorspoedige 
nuwe jaar toe. 


U het geluister na `n nuusbulletin van die Suid-Afrikaanse Radioliga, saamgestel 
en geredigeer deur George Honiball, ZS6NE, met vertalings deur Louis Kirstein, 
ZSILK. 


Dankie dat u geluister het, 73. 
/EX 


